Kringlukastarinn Guðni Valur Guðnason keppir í kvöld í úrslitum á Evrópumótinu í München í Þýskalandi. Hann segist eiga meira inni en hann sýndi í forkeppninni.
Guðni Valur er á sínu þriðja Evrópumóti og kominn í úrslit í fyrsta sinn á stórmóti. Hann hafnaði í 22. sæti á EM 2016, 16. sæti á EM 2018 og nú þegar er ljóst að hann getur ekki endað neðar en í tólfta sæti í kvöld. Hann var einmitt tólfti inn í úrslitin með kasti upp á 61,80 metra en telur sig eiga meira inni. Óskar Jakobsson á bestan árangur Íslendings í kringlukasti á Evrópumóti. Hann hafnaði í níunda sæti á EM í Prag 1978 með kasti upp á 60,86 metra og nú verður spennandi að sjá hvort Guðni Valur toppi það í kvöld. Kringlukastskeppnin hefst klukkan 18:20 - bein útsending frá München hefst á RÚV 2 kl. 18:10.
Víkingur tryggði sig í gærkvöldi áfram í undanúrslit bikarkeppni karla í fótbolta með 5-3 sigri á KR. Víkingar komust í 3-1 en þegar skammt var eftir af leiknum jafnaði KR 3-3 úr víti og lokakaflinn æsispennandi. En Víkingar komust aftur yfir örskömmu síðar úr víti og hinn átján ára gamli Sigurður Steinar Björnsson innsiglaði sigur Víkings á 89. mínútu.
sagði Arnar Gunnlaugsson. Í kvöld berjast grannarnir Breiðablik og HK um síðasta sætið í undanúrslitum þangað sem FH og KA eru líka búin að tryggja sig. Dregið verður í undanúrslitin í leikhléi. Útsending frá leiknum hefst á RÚV 2 kl. 19:45.
En núna klukkan kortér yfir eitt kynnir Þorsteinn Halldórsson hóp Íslands sem klárar undankeppni HM kvenna í fótbolta í september. Tveir mikilvægir leikir eru framundan gegn Hvíta-Rússlandi og Hollandi og íslenska liðið í góðu færi á að komast á HM í fyrsta skipti.

Guðni Valur Guðnason keppir í kvöld til úrslita í kringlukasti á Evrópumótinu í frjálsíþróttum í München í Þýskalandi. Þetta er í fyrsta sinn sem hann kemst í úrslit á stórmóti. 